BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 

Broj: 80 2 Ip 113382 20 Ip 2

Bijeljina, 08.07.2022.godine 

Osnovni sud u Bijeljini, Odjeljenje u Loparama, sudija Semir Mehanović, u izvršnom postupku tražioca izvršenja RS Ministarstvo finansija Poreska uprava RS – Područni centar Bijeljina, zastupani po Pravobranilaštvu RS, sjedište zamjenika pravobranioca Bijeljina, protiv izvršenika, Mitrović Mare iz Lopara, JMBG .............. vlasnik SUR „Maja“ ul Treće majevičke bb, vrijednost spora 5.844,16 KM, po osnovu izvršne isprave, van ročišta donio je dana 08.07.2022.godine, sljedeći:

Z A K LJ U ČAK
o drugoj prodaji nepokretnosti

1. Određuje se drugo ročište za javnu prodaju usmenim javnim nadmetanjem nekretnina označenih kao: 
· označenih kao k.č. 617/7, k.o. Labucka
upisanih u z.k. ulošku broj 666 k.o. Labucka, susvojina na ime izvršenika sa 1/2 dijela,

2.    Ročište za prodaju nepokretnosti iz tačke 1. ovog zaključka održat će se u srijedu 07.09.2021. godine  u  12,00 časova, u zgradi Osnovnog suda u Bijeljini Odjeljenje u Loparama, soba broj 5, na koje se pozivaju tražilac izvršenja, izvršenik i zainteresovana lica kao kupci.

3.    Vrijednost suvlasničkog dijela nepokretnosti izvršenika upisanih u ZK ulošku broj 666 k.o. Labucka, označenim kao k.č. 617/7 SP Krčevina, utvrđena od strane Poreske uprave RS uvidom u Fiskalni registar nepokretnosti koji se vodi kod Poreske uprave RS i Pregled obračuna procijenjene vrijednosti nepkretnosti,  utvrđuje se u ukupnom iznosu od 5.449,64 KM.
4.   Zainteresovana lica za kupovinu nepokretnosti iz tačke 1. mogu razgledati nepokretnost svakog radnog dana, počev od 25.07.2022.godine, u vremenu od 10.00 do 12.00 časova. Ako izvršenik ili drugo lice ometa razgledanje nepokretnosti Sud će na zahtjev stranke, koji se može podnijeti 8 dana prije datuma održavanja ročišta,  donijeti zaključak kojim će na trošak tražioca izvršenja odrediti da se izvršenik i to lice udalje s nepokretnosti za vrijeme razgledanja. Zaključak o udaljavanju provodi sudski izvršilac, uz asistenciju policije.  

5.     Na prvom ročištu za prodaju usmenim javnim nadmetanjem nepokretnost se ne može prodati ispod 1/3 utvrđene vrijednosti iz tačke 3.

6.   Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 1/10 određene vrijednosti nekretnina, s tim što osiguranje ne može iznositi više od 10.000,00 KM. Prije početka nadmetanja ova lica su dužna Sudu predati dokaz da su osiguranje platili na  na račun posebnih namjena – Depozitni račun osnovnih sudova: žiro račun broj 562-099-8130145898 kod NLB banke a.d. Banja Luka, vrsta prihoda 223 171, opština 005, budžetska organizacija 10670001 s pozivom na broj predmeta , Ponuđačima čija ponuda nije prihvaćena, osim za tri najbolja ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

7.   Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponuje  prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponuje  prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da svi ponuđači koji su ponudli cijenu iznad zakonskog minimuma ne ispune svoje obaveze plaćanja prodajne cijene u određenim rokovima, Sud će oglasiti da ročište nije uspjelo te će obustaviti postupak. 

8.    Shodno odredbi člana 75. st. 1. i 2. Zakona o izvršnom postupku, kupac preuzima služnosti i stvarne terete na predmetnoj nepokretnosti. 

9.    Troškovi poreza i takse u vezi s prodajom nepokretnosti plaća kupac.

10. Ovaj zaključak objaviće se na oglasnoj tabli Suda i na VEB stranici, a stranka može, o svom trošku, zaključak objaviti i u sredstvima javnog informiranja.

PRAVNA POUKA:

Protiv ovog zaključka nije dozvoljen pravni lijek.



 Sudija,











     Semir Mehanović
